Добрина Баракова
Дядото

chitanka.info

Дядото на сляпото дете

взема светлина в едната длан,

с другата я пъди.

Дядото на сляпото дете

всяка сутрин моли слънцето

в кладенеца да се спусне.

Дядото на сляпото дете

учи се

да вижда с длани.

Дядото на сляпото дете

шепне на света да стане славей —

сив, невидим,

но със глас огромен.

Дядото на сляпото дете

сърди се на двете си очи,

че крачета не им никнат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.